**Koponinjoki**  (ven. Кобона, *Kobona* ) on Venäjällä Leningradin alueen Olhavan ja Korotkan piireissä virtaava 45 kilometriä  pitkä joki, joka laskee Laatokan lounaisrannikolla Petrokrepostin lahteen.

Joen kulku
----------

Joen ympäristössä seutu on maalaismaisemaa, joka luetaan haja-asutusalueeksi. Joen varressa on kuitenkin useita pieniä kyliä, jotka mainitaan alla esiintymisjärjestyksessä. Joki alkaa pelto-ojana Goltovon (ven. Голтово) kylän läheltä Olhavan piirin puolella. Se virtaa aluksi pohjoiseen ja ylittää Kuolan valtatien. Siellä se käy kääntymässä Lužan kylällä (ven. Лужа) ja jatkaa loppumatkan kohti luodetta. Kylien ympärillä on pieniä peltoaukeita, joita erottavat metsämaat. Joen pohjoispuolella ovat kylät Ostrov, Gulkovo, Gavsar ja Sandela (ven. Остров, Гулково, Гавсарь, Сандела), ja sitten eteläpuolella Suhojen kylä, jonka vastarannalla sijaitsee Lomsarin (ven. Лёмасарь) kylä. Joenvartta seuraa paikallinen tie, joka ylittää joen useita kertoja. Se käy pohjoisrannalla sijaitsevissa Borin (ven. Бор) ja Mostovajan (ven. Мостовая) kylissä ja etelärannalla sijaitsevassa Nizovon (ven. Низово) kylässä. Joki painuu täällä rotkomaiseen uomaan. Laatokan rannikolla se leikkaa ensin Vanhan Laatokan kanavan (ven. Новоладожский канал) ja sitten uuden Laatokan kanavan. Se laskee Laatokkaan Kobonan kylässä.

* Jokimaisemaa KobonassaJokimaisemaa Kobonassa
* Koulurakennus keskustassaKoulurakennus keskustassa
* Kobonan kivisiltaKobonan kivisilta
* Vanhan Laatokan kanavan "risteys"Vanhan Laatokan kanavan "risteys"

Etymologiaa
-----------

Joki on nimetty kylän mukaan, jonka läpi se virtaa. Kylän nimi on venäjäksi Kobona (ven. Кобóна), mutta suomeksi se on Koponi. Joen vanhentunut venäläinen nimi on Kabona (ven. Кабона). Kylän nimi on alun perin ollut suomalais-ugrilainen, josta sen venäläinen muoto on johdettu. Sen muodoksi on sanottu "Hapana" (eli suomeksi haapa), josta se on johdettu muotoon "Gabana". Lisävakuudeksi huomautetaan myös, että seudulla kasvaa runsaasti haapoja.

Valuma-alue
-----------

Joen valuma-alueen pinta-ala on 219 neliökilometriä. Valuma-alueen eteläpuolella sijaitsee Lavajoen valuma-alue ja itäpuolella Olhavanjoen valuma-alue. Pohjoispuolella on niemimaa, jonka pienet purot ja ojat muodostavat pieniä valuma-alueita.

Lähteet
-------

### Huomioita

1. 1 2  Asia on luettu venäjänkielisen Wikipedian artikkelista ru:Кобона (река).
2. 1 2  Asia katsottu Internetin karttapalveluista kuten esimerkiksi Google Earth, GeoMixer tai ACME.

### Viitteet

1. 1 2 3 4 5  Kobona (Кобона) (*textual.ru*) *Venäjän valtion vesistötietokanta*. Viitattu 22.1.2022. (venäjäksi)
2. ↑  Laatokka (*textual.ru*) *Venäjän valtion vesistötietokanta*. Viitattu 22.1.2022. (venäjäksi)
3. ↑  Kuusisto, Esko: Luoteis-Venäjä on vetten Venäjä.  *Vesitalous*, 2006, 47. vsk, nro 5, s. 7–10. Helsinki:  Ympäristöviestintä YVT Oy. ISSN 0505-3838. Artikkelin verkkoversio (PDF). Viitattu 22.1.2022.
4. 1 2  Mikkonen, Pirjo & al.: *Venäjän federaation paikannimiä – Oikeinkirjoitus- ja painotusopas*, s. 101. Helsinki: Kotimaisten kielten tutkimuskeskus, 2010. ISBN 978-952-5446-51. Teoksen verkkoversio (PDF) (viitattu 22.1.2022).
5. ↑  История (Arkistoitu – Internet Archive) (suom. *Historia*), Деревня Кобона (suom. *Kabonan kylä*), Viitattu 28.3.2022 (venäjäksi)

Aiheesta muualla
----------------

* Kuvia tai muita tiedostoja aiheesta **Koponijoki** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: ru:Кобона (река)